ইসলামের দৃষ্টিতে সম্পদ উপার্জন এবং জীবিকা নির্বাহের সর্বোত্তম পন্থা হচ্ছে ব্যবসা। যুগে যুগে যে সকল নবী ও রাসূল এ বসুন্ধরায় আগমন করেছেন। সকালেই গবাদি পশু চরিয়ে ও ব্যবসা-বাণিজ্য করে জীবিকা নির্বাহ করেছেন। সবচেয়ে বড় কথা হলো- মহা আল্লাহ রব্বুল আলামিন তার শ্রেষ্ঠ সৃষ্টি মানুষকে স্বাধীন করে সৃষ্টি করেছেন। তাদেরকে দিয়েছেন ভাল-মন্দের স্বাধীনতা। যা অন্য কোনো সৃষ্টিকে দেওয়া হয়নি। তারই ধারাবাহিকতায় ইসলামও সকল অঙ্গনে মানুষের স্বাধীনতাকে প্রতিষ্ঠা করেছে। আদিকালে বিশেষ করে জাহেলি যুগে যখন হাটে বাজারে মানুষ ক্রয়-বিক্রয় করা হতো তখন ইসলাম এসে এ জঘন্যতম দাসপ্রথার রীতিকে চিরতরে উৎখাত করেছে। এমনকি দাসপ্রথা উচ্ছেদের লক্ষ্যেই ইসলাম বিভিন্ন অপরাধের শাস্তি বা জরিমানা স্বরূপ কোনো গোলাম বা দাসকে মুক্ত করার ব্যবস্থা করে দিয়েছে।